《宋正纪挽词二首》
宋代·郭印

姻好通来十八春，酒杯诗卷最相亲。
休心失约寻真侣，转首谁知作古人。
庵畔松篁长泣雨，室中书史暗凝尘。
我尝一访经行处，白日萧条倍怆神。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。